open-index/open-wikipedia-markdown huggingface dataset:
Timo Kautonen

**Timo Kautonen** (s. 12. maaliskuuta 1945 Lahti, Suomi) on suomalainen jalkapalloilija, joka on toiminut peliuransa päätyttyä myös valmentajana ja joukkueenjohtajana. Siviiliammatteja 173 senttimetriä pitkällä Kautosella on ollut useita: hän on toiminut huoltoneuvojana, työnjohtajana, autonkorjaajana ja automestarina. Pelipaikaltaan hän oli keskuspuolustaja.

"Tilli" Kautonen aloitti peliuransa Lahden Reippaassa, jota hän edusti vuosina 1963–1978 ja 1984. Hän pelasi koko uransa ajan synnyinkaupungissaan. Muita seuroja olivat Lahden Palloseura, jossa hän pelasi vuosina 1980–1982 ja 1985 sekä Lahden Kuusysi (1982–1983). Kautonen voitti Suomen mestaruuden neljä kertaa, vuosina 1963, 1967 ja 1970 Reippaassa sekä vuonna 1982 Kuusysissä. Yhteensä hän pelasi 384 ottelua SM-tasolla. Suomen Cupissa Kautonen oli vieläkin menestyksekkäämpi. Hän voitti cupin ennätykselliset kahdeksan kertaa: Reippaassa 1964, 1972–1976 ja 1978 sekä Kuusysissä vuonna 1983. Lisäksi hän oli kolme kertaa häviämässä cupin loppuottelua.

Suomen A-maajoukkueessa Kautonen pelasi ensi kerran vuonna 1964 ollessaan 19-vuotias. Kyseessä oli Suomen ja Ruotsin välinen ottelu, jonka Suomi voitti maalein 1–0. A-maaotteluita kertyi lopulta 47 kappaletta, olympiajoukkueen maaotteluita neljä ja poikien maaotteluita kaksi. Hän oli Suomen A-maajoukkuehistorian ensimmäinen kentältä ulosajettu pelaaja. 

Kautonen sai Vuoden jalkapalloilija -palkinnon kahdesti, vuosina 1967 ja 1970. Jälkimmäisenä vuonna hän sai vastaavan tunnustuksen myös Urheilutoimittajain liitolta. Vuonna 2004 Timo Kautonen palkittiin Palloliiton Captain’s Ball palkinnolla. Suomalaisen jalkapalloilun Hall on Fameen Kautonen nimettiin vuonna 2005.

Myös Kautosen veljet Mikko ja Olli ovat entisiä jalkapalloilijoita, ja kaikki kolme olivat voittamassa vuoden 1970 Suomen mestaruutta. Kautosen pojat Turo (s. 1969) ja Tommi (s. 1971) ovat niin ikään entisiä SM-tason pelaajia.

## Lähteet

* 
*
Mathieu Flamini

**Mathieu Flamini** (s. 7. maaliskuuta 1984 Marseille, Ranska) on ranskalainen jalkapalloilija, joka pelasi kotimaansa lisäksi Englannin, Italian ja Espanjan pääsarjoissa. Hänen viimeinen seuransa oli Primera Divisiónin Getafe. 178 senttimetrin pituinen Flamini oli pelipaikaltaan keskikenttäpelaaja.

Flamini aloitti uransa Olympique de Marseillessa, jossa hän teki debyyttinsä 20. joulukuuta 2003 1-0 voitto-ottelussa Toulousea vastaan. Marseillessa Flamini pelasi 14 ottelua ja tuli tunnetuksi UEFA Cupissa, jossa hän auttoi joukkueen hienoilla esityksillään loppuotteluun. Göteborgissa Nya Ullevi -stadionilla pelatun finaalin voitti kuitenkin espanjalaisjoukkue Valencia CF.

Flamini siirtyi 23. heinäkuuta 2004 Englannin Valioliigaan Arsenaliin. Debyyttinsä Arsenalissa Flamini teki 15. elokuuta 2004. Hän pelasi neljän kauden aikana Arsenalissa 102 valioliigaottelua. Mestarien liigassa karsintoineen hän pelasi tuona aikana 30 ottelua. Kauden 2005–2006 loppuottelussa hän pelasi 16 minuuttia Arsenalin hävitessä FC Barcelonalle 1–2. Arsenalin voittaessa FA Cupin 2005 hän pelasi neljä ottelua, muttei välierässä eikä loppuottelussa.

Flamini siirtyi vapaalla siirrolla AC Milaniin kesällä 2008. Hän pelasi italialaisseurassa 96 Serie A -ottelua, joissa teki seitsemän maalia. Hän voitti Italian-mestaruuden kaudella 2010–2011. Mestarien liigassa hän edusti Milania 13 ottelussa.

Flamini palasi ilman siirtokorvausta uudelleen Arsenaliin kesällä 2013. Seuraavan kahden kauden aikana hän pelasi 50 valioliigaottelua ja 13 Mestarien liigan ottelua karsintoineen. Hän pelasi FA Cupin voittaneessa Arsenalin joukkueessa kolme ottelua 2014 ja kaksi ottelua 2015, muttei kummallakaan kaudella välierässä eikä loppuottelussa.

Mathieu edusti kausilla 2017–2019 Primera Divisiónissa pelaavaa Getafea, minkä jälkeen hän lopetti pelaajauransa.

Flamini on pelannut kolme maaottelua Ranskan maajoukkueessa. Ensimmäisen maaottelunsa hän pelasi Marokkoa vastaan marraskuussa 2007.

## Saavutukset

**Marseillessa:**

* UEFA Cup finalisti 2004

**Arsenalissa:**

* Mestarien liiga finalisti 2006
* FA Cup 2005, 2014, 2015
* FA Community Shield 2005, 2014

**Milanissa:**
* Serie A 2011
* Italian Supercup 2011

## Lähteet
*Profiili ''arsenal.com''issa 
*Profiili ''4thegame.com''issa 
*Profiili ''sporting-heroes.net''issä 
*Profiili ''soccerway.com''issa 
*Profiili ''transfermarkt.co.uk''ssa
MR-UR-100 Sotka

**MR-UR-100 Sotka** (UR-100MR) oli Neuvostoliiton mannertenvälinen ballistinen ohjus (ICBM). Sen Naton koodinimi oli **SS-17 Spanker**. Vuonna 2006 Venäjän asevoimat eivät käytä näitä ohjuksia vaan ne on poistettu käytöstä ja tuhottu aserajoitussopimusten mukaisesti.

Ohjus kehiteltiin vuosina 1978–1983 Mihail Jangelin perustamassa OKB-586-suunnittelutoimistossa. Se käytti nestemäistä ajoainetta: UDMH/typpitetraoksidi. Se on varastoitavaa ilman jäähdytystä ja raketti on välittömästi lähtövalmis. Ensimmäisessä rakettivaiheessa on yksi RD-0229-päämoottori ja yksi nelisuuttiminen 15D167-moottori. Toisessa rakettivaiheessa moottorina yksi 15D169. Kolmas vaihe käyttää kiinteää ajoainetta: 15D171.

Ohjuksen kantama oli 10&nbsp;200 – 11&nbsp;000&nbsp;km. Sen osumistarkkuus oli venäläisten antamien tietojen mukaan 1080–920 metriä versioista riippuen, Naton arvioiden mukaan 500–220 metriä. Joidenkin tietojen mukaan tarkkuus olisi 1600 m 10&nbsp;000&nbsp;km lentomatkalta.

Ohjuksen taistelukärki: Joko yksi 3,4 megatonnia tai neljä kpl 0,4 megatonnia. Kärjen paino 2&nbsp;100&nbsp;kg.

## Tekniset tiedot

RS-16A on MR-UR-100 Sotkan kansainvälinen nimi.

## Aiheesta muualla

*FAS UR-100MR
*Globalsecurity UR-100MR
*AstronautixMRUR100
*Missilethreat SS-17 Mod 1 
*Missilethreat SS-17 Mod 2
Kääpiöjänis

**Kääpiöjänis** on pienin kaniroduista. Painoa sillä on vain 0,71-1,3 kg. Rotu on lähtöisin Englannista. Rotu näytettiin Englannissa ensimmäistä kertaa vuonna 1884. Kääpiöjänis on jalostettu alun perin useasta eri rodusta, mutta erityisesti hollantilais-rotu on ollut suuressa roolissa rodun kehittämisessä.

## Ulkonäkö
Kääpiöjänis kuuluu kääpiörotujen ryhmään. 
Rungon muodoltaan se on pieni, siro ja jänismäinen. Väri- ja kuviomahdollisuuksia on useita. 

Kääpiöjänikset ovat Suomessa melko harvinaisia, ja rodun kasvattajia on vähän. 

## Luonne ja käyttäytyminen

Kääpiöjänis on ylväs ja määrätietoinen rotu, jota on kutsuttu myös temperamenttiseksi ja äkkipikaiseksi. Se on myös erittäin nopea ja ketterä ja soveltuukin erinomaisesti estehyppyyn. Kääpiöjänikset tarvitsevat määrätietoisen sekä kokeneen omistajan. 

## Lähteet
* Nakertaja

### Viitteet

## Aiheesta muualla

* Kääpiöjänis petsien sivuilla 
* American britannia petite rabbit society
LGM-118A Peacekeeper

**LGM-118A Peacekeeper** eli MX-ohjus oli 1986 käyttöön otettu Yhdysvaltojen mannertenvälinen ballistinen ohjus (ICBM), joka vedettiin pois käytöstä syyskuussa 2005 START II -sopimuksen johdosta. Peacekeeper on kiinteää polttoainetta käyttävä tarkka monikärkiohjus, joka olisi tarvittaessa pystynyt tuhoamaan 10 kohdetta 10:llä MIRV-kärjellä.

Ohjus oli tarkoitettu ensi sijassa vihollisen sotilaskohteita vastaan.

Ohjuksen kehittely alkoi 1972 nimellä MX. Ohjus kantoi 9&nbsp;700 kilometriä, ja sen tarkkuus oli 100 metriä (CEP). Ohjuksen lasti voi olla 3950&nbsp;kg, joka sisältää jopa 10 Avco Mk-21 -paluukärkeä, kukin 300 kT (1,25 PJ) W-87 -ydinkärjen.

## Aiheesta muualla

*FAS LGM-118
*Globalsecurity LGM-118
*Astronautix Peacekeeper
*USA SAC Peacekeeper
*Nuclearweaponarchive MX
Tarja Helanen

**Tarja Helanen** (1955 — 5. kesäkuuta 2021 Hämeenlinna) oli Vihreän liiton ensimmäinen liittosihteeri yhdessä David Pembertonin kanssa 1988–1990. Hän toimi vihreiden ensimmäisen eduskuntaryhmän ryhmäsihteerin sijaisena ja projektisihteerinä.  Hän toimi myös 1990-luvun alussa Vihreiden kansainvälisessä työryhmässä. Helanen oli vuoden 1995 eduskuntavaaleissa vihreiden ehdokas Hämeen vaalipiirissä. Hän sai vihreiden listalta eniten ääniä, mutta äänet eivät riittäneet kansanedustajan paikkaan. 

Helanen työskenteli Vihreän Sivistysliiton projektisihteerinä ja Suomen pakolaisavun hanketyöntekijänä. Vuonna 2002 hän oli tekemässä ulkoministeriölle selvitystä henkilöavusta kehitysyhteistyössä. Keväällä 2007 hän oli Pakolaisavun asiantuntijana Liberiassa.

## Lähteet
Ylikärppä

**Ylikärppä** (myös *Yli-Kärppä*) on kylä seututien 849 sekä Simojoen varrella Simon kunnassa lähellä Ranuan ja Iin rajaa. Kylä on muodostunut Simojoen etelärannalle Maaninkakosken tuntumaan. 

Ylikärpän koulu sijaitsee Ylikärpän ja Saarikosken kylien välisellä alueella. Kyläyhteisön toimintaa ylläpitää Ylijokikylän kylätoimikunta. Ylikärppä on hyvin maatalousvaltaista aluetta, sillä lähes kaikki kylässä asuvat työssäkäyvät työikäiset ovat töissä maatalouden parissa. Kylän asukasluku oli vielä 1980-luvulla yli 500, ja Simon kunta rakennutti kylään rivitaloja.  

Simon kunta ilmoitti keväällä 2015 sulkevansa Ylikärpän kyläkoulun oppilaiden vähenemisen vuoksi. Asukkaat huolestuivat pitkistä, paikoin jopa 50 kilometrin koulumatkoista Asemakylälle. Simon kunta päätti lopulta, että Ylikärpän koulu jatkaa yhdellä opettajalla. Samalla päiväkoti ja esikoulu lopetettiin. Simon kunta lakkautti koulun keväällä 2016 ja oppilaat siirtyivät kouluun Asemakylälle. 

Ylikärpässä käytiin vuonna 1916 ensimmäinen taistelu venäläisten ja suomalaisten välillä sitten Suomen sodan. Kyseessä oli Maaninkajärven taistelu, jossa suomalaiset jääkärit puolustautuivat venäläistä virkavaltaa vastaan. Muistoksi on merkitty jääkäreiden sodan aikana kulkemaa reittiä Jääkärireitiksi kutsuttu vaelluspolku jääkärikämpältä Ylikärpän Hanskaan.

## Lähteet
Kuvataiteilija (AMK)

**Kuvataiteilija (AMK)** on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä. Tutkinto suoritetaan kuvataiteen koulutusohjelmassa, ja opintojen tavoiteaika on neljä vuotta. Koulutukseen kuuluu taiteellisia perusopintoja sekä taidehistorian, taiteen teorian ja viestinnän opintoja. Opiskelijan on tarkoitus saada koulutuksen kautta kuvataidealan työelämässä tarvittavat valmiudet.

Kuvataiteen koulutusta järjestetään vuonna 2014 voimaantulevien toimilupien myötä viidessä suomalaisessa ammattikorkeakoulussa:
* Kankaanpään taidekoulu (osa Satakunnan ammattikorkeakoulua)
* Lapin ammattikorkeakoulu
* Saimaan ammattikorkeakoulu
* Turun taideakatemia (osa Turun ammattikorkeakoulua)
* Yrkeshögskolan Novia

Tampereen ammattikorkeakoulun kuvataiteen koulutusohjelman lakkauttamisesta päätettiin syksyllä 2013. Lahden ammattikorkeakoulun kuvataiteen koulutusohjelmaan otettiin uusia opiskelijoita viimeisen kerran kevään 2012 yhteishaussa.

Kuvataiteen koulutusohjelman pääaineopintoja ovat:
* maalaustaide
* taidegrafiikka
* kuvanveisto
* muu taide

Joissakin ammattikorkeakouluissa voi valita suuntautumisvaihtoehdoksi valokuvauksen tai korutaiteen. Kuvataiteen koulutusohjelmassa opiskelleet voivat työskennellä useissa ammateissa ja tehtävissä, esimerkiksi kuvataiteilijoina, opettajina, projektityöntekijöinä ja art directorina.

## Lähteet
Jakob Magnus Sprengtporten

**Jakob Magnus Sprengtporten (Sprengtport)** (10. marraskuuta 1727 &ndash; 2. huhtikuuta 1786) oli suomalainen upseeri ja poliitikko. Hänellä oli merkittävä rooli Ruotsin kuningas Kustaa III:n vuonna 1772 tekemässä Kustaa III:n vallankaappauksessa.

Sprengtporten syntyi Siperiassa, missä hänen isänsä Magnus Wilhelm Sprengtport oli sotavankina vuodesta 1709. Perhe palasi Suomeen vuonna 1722.

Sprengtporten oli koulutukseltaan linnoitusupseeri ja osallistui 1750-luvulla Suomenlinnan rakentamiseen. Pommerin sodassa (1757–1763) hän osoittautui hyväksi joukkojenjohtajaksi ja oli ylipäätään yksi niitä harvoja upseereja, jotka saavuttivat hyvää mainetta Ruotsin kannalta kehnosti sujuneessa sodassa. Vuonna 1769 hänet ylennettiin everstiksi, ja hän sai komentoonsa Uudenmaan ja Hämeen rakuunarykmentit. Hän teki perusteellisia selvityksiä siitä, miten Suomen itärajaa voitaisiin tehokkaimmin puolustaa.

Politiikassa Sprengtporten kuului aluksi hattupuolueeseen mutta siirtyi vähitellen kuningasmielisten puolelle. Vuonna 1772 hän oli suunnittelemassa ja toimeenpanemassa kuningas Kustaa III:n vallankaappausta. Hänen tehtävänään oli mennä Suomenlinnaan ja suostutella sikäläisten upseerien enemmistö kuninkaan puolelle. Kun Suomenlinna olisi saatu haltuun, purjehdittaisiin sieltä sotilasjoukon kanssa Tukholmaan, jossa pakotettaisiin säädyt luopumaan vallasta kuninkaan hyväksi.

Sprengtportenin vallankaappaussuunnitelmaan sisältyi suuria riskejä. Suomen osuus sujuikin odotettua hitaammin ja myrskyisän sään vuoksi jouduttiin Ahvenanmeren yli purjehtimista lykkäämään. Kun Sprengporten vihdoin saapui joukkoineen Tukholmaan 4. syyskuuta 1772, oli kuningas jo ehtinyt tehdä oma-aloitteisesti vallankaappauksen. Kustaa III oli kuitenkin erittäin kiitollinen Sprengtportenille ja palkitsi tämän ylennyksellä kenraaliluutnantiksi.

Sprengtporten nimitettiin vuonna 1772 Suomenlinnan rakennustöiden johtajaksi eli Augustin Ehrensvärdin seuraajaksi. Hän alkoi kuitenkin pian tuntea katkeruutta kuningasta kohtaan, sillä hän ei ollut mielestään saanut kykyjensä veroista työtä. Vuonna 1774 hän erosi tehtävistään.  

Sprengportenin loppuelämä oli onneton. Hänellä oli mielenterveysongelmia, ja kuninkaan lisäksi hän joutui riitoihin myös velipuolensa Georg Magnus Sprengtportenin kanssa.

## Lähteet
* Suomen historia - osa 4, 1986, Weilin + Göös, 

### Viitteet
Evel Knievel Factor

__NOTOC__
**Evel Knievel Factor** on Private Line -yhtyeen 1. marraskuuta 2006 julkaistu toinen studioalbumi. Albumin Japanin  on 2 *bonus kappaletta. Evel Knievel oli yhdysvaltalainen surmanajaja. Levyn nimi on amerikkalainen slangi-sanonta ja tarkoittaa "Vaaranpaikkaa/Mitä tahansa saattaa tapahtua".

Albumi debytoi Suomen virallisen listan sijalla 23.

## Kappaleet
#
#
#
#
#
#
#
#
#
#
#

**Japanin painos**
#
#He's a Whore (Rick Niesen)

## Arvostelut
* Desibeli.net: 
* Imperiumi.net: 8+/10
* Soundi: 

## Lähteet

## Aiheesta muualla
* Private Line - Kotisivut
* Private Line - Myspace
* Private Line - Board
NOAA

**National Oceanic and Atmospheric Administration** (*NOAA*) on Yhdysvaltain liittovaltion sää- ja valtamerentutkimusorganisaatio. Yhdysvaltain kauppaministeriö perusti sen vuonna 1970.

NOAAlla on kolme tehtävää:
* hankkia ja jakaa tietoa merestä ja ilmakehästä esimerkiksi sääennusteina
* suojella merta ja rannikoita
* tehdä soveltavaa tutkimusta

Sen perustoimintoja ovat
* Havaita maapallon, vesi- ja ilmakehän ilmiöitä erilaisilla laitteilla ja verkostoilla
* Ymmärtää ja kuvailla maapallon, vesi- ja ilmakehän ilmiöitä data-analyysin ja tutkimuksen avulla
* Analysoida ja ennustaa maapallon, vesi- ja ilmakehän muutoksia
* Neuvoa ja informoida yleisöä ja yhteistyökumppaneita
* Suojella luonnonvaroja

## Hallinto, rakenne ja rahoitus
NOAAn johtopaikat ovat poliittisia virkoja, joihin presidentti nimittää ehdokkaan ja senaatti vahvistaa. Pääjohtajaksi nimitettiin kesäkuussa 2021 merentutkimuksen professori Richard Spinrad.

Organisaatiossa työskentelee noin 6800 tutkijaa ja insinööriä. Kaikkiaan henkilökuntaa on 12&nbsp;000.

NOAAssa on viisi suurempaa alaorganisaatiota, useita pienempiä projekteja ja hankkeita ja omat merenkulkuyksikkönsä.
* National Weather Service (NWS)
* National Ocean Service (NOS), johon kuuluu
* National Geodetic Survey
* National Marine Fisheries Service (NMFS)
* National Environmental Satellite, Data and Information Service (NESDIS)
* Office of Oceanic and Atmospheric Research (OAR)

NOAAn vuosibudjetti on ollut 5,6 miljardin luokkaa (2017). Donal Trump esitti siihen huomattavia leikkauksia, varsinkin ilmastonmuutoksen tutkiumuksen osalta.. Joe Biden puolestaan ohjasi alalle suuria investointeja.

Trumpin kauden leikkaukset viivästyttivät muun muassa NOAAn sääsatelliittijärjestelmien (Joint Polar Satellite System (JPSS) ja GOES) rakentamista. Toisaalta kaupallisen avaruustoiminnan rahoitusta lisätty.

## Katso myös
* NOAA-satelliitit
* Science on a Sphere

## Lähteet

## Aiheesta muualla

* http://www.noaa.gov/
Kofaktori

**Kofaktori** on orgaaninen molekyyli tai ioni, joka entsyymin täytyy sitoa itseensä suorittaakseen itselleen ominaisia katalyyttisiä kemiallisia reaktioita. Entsyymin ja kofaktorin välinen sidos voi olla heikko sidos tai kovalenttinen sidos. Kovalenttisesti sitoutuvaa kofaktoria voidaan kutsua prosteettiseksi ryhmäksi.

IUPAC:n määritelmän mukaan orgaaninen molekyyli ei voi olla aminohappo, peptidi tai proteiini, jotta se voidaan luokitella kofaktoriksi. Molekyyliä voidaan kutsua paitsi kofaktoriksi, myös **koentsyymiksi**. Monet koentsyymeistä ovat vitamiineja tai näiden johdannaisia, mutta eivät aina.

Kofaktori-ioni taas on tavallisesti metalli-ioni, kuten Mn<sup>2+</sup>, Mg<sup>2+</sup> tai Zn<sup>2+</sup>.

Entsyymi, johon ei ole sitoutunut sen luontaista kofaktoria tai kofaktoreita on apoentsyymi, joka on toimimaton. Näitä sitova entsyymi on holoentsyymi, joka on toimiva.

Kofaktori on yleensä entsyymin katalyyttisessä keskuksessa, eli siinä kohtaa, jossa entsyymin suorittamat kemialliset reaktiot tapahtuvat.

Jotkin entsyymit tarvitsevat useamman kofaktorin. Pyruvaattidehydrogenaasikompleksi on kolmen entsyymin kokonaisuus, joka tarvitsee kofaktoreiksi NAD<sup>+</sup>-, tiamiinipyrofosfaatti-, lipoaatti- ja koentsyymi A -molekyylit.

## Epäorgaaniset kofaktorit
Epäorgaaniset kofaktorit ovat metalli-ioneita, joita saadaan kivennäisaineina ravinnosta. Alla taulukossa on muutamia esimerkkejä.

## Orgaaniset kofaktorit
Orgaanisista kofaktoreista eli koentsyymeistä, näiden ravinnon esi-asteista ja siirtämistä kemiallisista ryhmistä on taulukossa alla esimerkkejä. Monet koentsyymeistä ovat vitamiineja tai niiden johdannaisia.

## Katso myös
*Organometalliyhdisteet

## Lähteet

## Aiheesta muualla
12012

**12012** on japanilainen rockyhtye, joka aloitti vuonna 2003. Yhtyeen nimi tulee Kalifornian rikoslaista, jossa koodi tarkoittaa laittoman tuliaseen hallussapitoa. Yhtye koostuu Lubis Cadir- ja Mist of Rouge -yhtyeiden jäsenistä. 
 
12012 soitti ensimmäisen konserttinsa levy-yhtiön tapahtumassa 31.5.2003 Osakan Club Vijonissa. Heidän ensimmäinen singlensä *Depression sign* julkaistiin 28.7.2003. Single myi yli 1000 kappaletta. 12012 on Under Code Production -levy-yhtiön toiseksi suosituin yhtye heti Vidollin jälkeen. 

## Jäsenet

* Wataru Miyawaki (宮脇渉), laulu
* Hiroaki Sakai (酒井洋明), kitara
* Yūsuke Suga (須賀憂介), kitara
* Tomoyuki En’ya (塩谷朋之), basso
* Tōru Kawauchi (川内亨), rummut

## Diskografia

### Albumit

* *PLAY DOLLs* (Type A ja B)  1.2.2006	 	
* *not obtain+1*  1.2.2006

### Minialbumit

* *Increasingly*  15.12.2006
* *Knight mare*   13.12.2006
* *Shin – deep*  1.12.2004
* *Knight mare*   3.11.2004
* *Bell Salem* (ベルサレム)  6.10.2004
* *Increasingly*  28.4.2004

### Singlet

**Over...*  15.11.2006  maxi-single  	
**Wana*     18.10.2006  maxi-single 	
**PISTOL*   20.09.2006  maxi-single 	
**Heart* (TYPE A, B ja C) 10.05.2006   maxi-single 	
**icy ～cold city～-FOOL'S MATE edition-*  12.12.2005  maxi-single 	
**Orion*    17.2.2006             single
**Shower*	 15.6.2005	        single
**depression sign*   15.06.2005	  maxi-single 	
**Shudder*     15.06.2005    maxi-single 	
**swallow* 16.03.2005              maxi-single
**SICK* 16.03.2005                 maxi-single
**Ray – hidarimawari no kaichūdokei* (Ray～左回りの懐中時計～) 30.07.2004 maxi-single
**Suisō no naka no kanojo* (水槽の中の彼女) 03.05.2004   maxi-single
**Shudder* 31.03.2004              maxi-single
**depression sign* 28.07.2003      maxi-single
	
### DVD

**CREATED MOVIE 2～modern films～* 13.12.2006 	 	  	
**Japanesque Rock Collectionz Cure* 25.10.2006 		 	
**hide&seek～TOUR2006～*  30.8.2006 		 	
**Heart*         31.5.2006
**macrograph*      28.9.2005 	
**Creative Movie 1 – kakū toshi taihai byōsha ～*(CREATIVE MOVIE 1～架空都市退廃描写～)   27.7.2005
**~CROM ~*     20.4.2005

### VHS

**Daiisshin hanketsu* (第一審判決) 3.5.2004

## Aiheesta muualla
* Virallinen kotisivu  
* JaME – 12012-biografia
D’espairsRay

**D'espairsRay** oli japanilainen industrial-vaikutteinen raskaan musiikin yhtye. Yhtyeen perustivat 9. syyskuuta 1999 nahkaan, PVC:hen ja mustaan pitsiin pukeutuneet Hizumi, Karyu, Zero ja Tsukasa. Heidän musiikkinsa on enimmäkseen raskasta rockia/industrialia. Yhtye on julkaissut kolme albumia ja saavuttanut mainetta myös Japanin ulkopuolella, niin Euroopassa kuin Amerikassakin.

Yhtyeen alkutaipaleen ahkera keikkailu ja demojen jakaminen kannatti, sillä ensimmäinen single "Kumo" myytiin loppuun. Samoin kävi toiselle "Genwakulle" ja ensimmäisen minialbumin, Terrors, jälkeen oli vuorossa ensimmäinen one-man-keikka syksyllä 2001.

Seuraavina vuosina julkaistut singlet Sexual Beast, Itanji, Maverick ja Gärnet toivat yhtyeelle lisää faneja, ja vuonna 2004 yhtye esiintyi ensi kerran Euroopassa. Yhtyeen esikoisalbumi julkaistiin Japanissa vuonna 2005 ja Euroopassa 2006, nimellä Coll:set. Suomessa yhtye esiintyi ensimmäisen kerran 26. marraskuuta 2006 Tavastialla. Keväällä 2007 yhtye julkaisi toisen albuminsa *Mirror* ja esiintyi kesällä festarikeikoilla Tuskassa ja Ruisrockissa.

Hizumille tulleiden kurkkuongelmien takia bändi jäi tauolle joulukuussa 2010 ja kesällä 2011 yhtyeen jäsenet ilmoittivat yhtyeen lopettavan.

## Jäsenet
* Hizumi: laulu
* Karyu: kitara
* Zero: bassokitara
* Tsukasa: rummut

## Diskografia
**Albumit**
*  (29.6.2005)
* Mirror (11.4.2007)
* Redeemer (11.3.2009)
* Immortal (29.12.2009)
* Monsters (28.07.2010)
* antique (13.4.2011)
**Mini-Albumit**
* -Terrors- (7/2001)
* Sexual Beast (2002)
* Born (4/2004)

**Singlet**
* 蜘蛛 / Kumo (10/2000)
* 眩惑 / Genwaku (4/2001)
* Sexual Beast (6/2002)
* Maverick (2/2003)
* Gärnet (11/2003)
* -Gemini- (9/2004)
* 凍える夜に咲いた花 / Kogoeru Yoru ni Saita Hana (5.4.2006)
* Squall (14.3.2007)
* Brilliant (14.5.2008)
* Kamikaze (6.8.2008)
* Horizon (3.12.2008)
* Final Call (9.9.2009)
* Love Is Dead (14.04.2010)
* Death Point (28.07.2010)

**DVD:t**
* Murder Day -konserttitaltiointi (4/2005)
* The world outside the cage -dokumentti (3/2006)
* Liquidize -konserttitaltiointi (20.12.2006)
* Spiral Staircase #15 Final -konserttitaltiointi (5.9.2007)
* 10th Anniversary Live Closer to Ideal -Brand new scene- (29.12.2009)
* *Human-clad Monsters* Final (13.4.2011)

## Musiikkivideot

* Born
* Garnet
* Reddish -Divaversion-
* Squall
* Trickster
* Kamikaze
* Horizon
* Redeemer
* Final Call
* Love Is Dead
* Death Point
## Aiheesta muualla
* D'espairsRayn virallinen kotisivu
* D'espairsRayn virallinen MySpace-sivu
* D'espairsRay JaME:n sivuilla 
* Keikkaraportti Berliinistä 30.10.2004 
* Artikkeli Helsingin Sanomien NYT-liitteessä 1.12.2006
* Keikkaraportti Tavastialta 26.11.2006 
* Keikkaraportti Tuskasta 1.7.2007 
* Artikkeli Turun Sanomissa juuri ennen Ruisrockia 6.7.2007 
* Haastattelu Ruisrockissa 7.7.2007
Kuljetuspanssariajoneuvo

**Kuljetuspanssariajoneuvo** (SA-lyhenne *kuljpsajon*, englanniksi *wheeled armoured personnel carrier*) on pyöräalustainen, ensisijaisesti jalkaväen kuljettamiseen tarkoitettu panssaroitu ajoneuvo. Niitä ei ole suunniteltu ottamaan osaa suoraan taisteluun, vaan kuljettamaan jalkaväkeä taistelualueelle suojassa sirpaleilta ja käsiaseiden tulelta. Monissa maissa alettiin toisen maailmansodan jälkeen kehittää panssaroituja miehistönkuljetusajoneuvoja. Ajoneuvoilla on pyritty alusta asti parantamaan joukkojen operatiivista liikkuvuutta ja suojaa.

Kuljetuspanssariajoneuvot ovat käyttötarkoituksensa vuoksi tavallisesti kevyesti aseistettuja ja panssaroituja. Aseistuksena on tavallisimmin konekivääri, vetojärjestelmä on 4×4, 6×6 tai 8×8. Miehistöä on kaksi ja kuljetettavia mahtuu mallista riippuen 7&ndash;16 (esimerkiksi Patria 6x6 XA-300 -malliin 10 kuljetettavaa)
. Kuljetuspanssariajoneuvoja on myös sovellettu eri johtamis-, ase-, ja huoltojärjestelmien käyttöön. 

Kuljetuspanssariajoneuvojen etuna miehistönkuljetusvaunuihin verrattuna on nopeus. Toisaalta ajoneuvon profiili voi olla paljonkin vaunua suurempi ja suoja heikompi.
## Lähteet
* 
* 
* 
* 
* 

### Viitteet

## Katso myös
* Luettelo panssariajoneuvoista
* Panssaroitu miehistönkuljetusajoneuvo
Alppihiihdon maailmancup 2002–2003

**Alppihiihdon maailmancup [[2002]]-[[2003]]** oli historian 37. Alppihiihdon maailmancup -kausi. Sen aikana tehtiin suomalaishistoriaa alppihiihdossa, kun Kalle Palander voitti ensimmäisenä suomalaisena alppihiihdon maailmancup -osakilpailun ja myöhemmin samana vuonna koko pujottelun maailmancupin, joka on osa maailmancupia.

## Miehet

### Kokonaiskilpailu

### Pujottelu
#### Kilpailut ja voittajat

#### Loppupisteet

### Suurpujottelu
#### Kilpailut ja voittajat

#### Loppupisteet

### Super-G
#### Kilpailut ja voittajat

#### Loppupisteet

### Syöksylasku
#### Kilpailut ja voittajat

#### Loppupisteet

### Alppiyhdistetty
#### Kilpailut ja voittajat

#### Loppupisteet

## Naiset
### Kokonaiskilpailu

### Pujottelucup
#### Kilpailut ja voittajat

#### Loppupisteet

### Suurpujottelu
#### Loppupisteet

### Super-G
#### Loppupisteet

### Syöksylasku
#### Loppupisteet

### Alppiyhdistetty
#### Loppupisteet

## Lähteet
* FIS: Miesten tulokset
* FIS: Naisten tulokset
Sekvenssi (musiikki)

**Sekvenssi** tarkoittaa musiikillisen aiheen toistumista peräkkäin eri sävelkorkeudella. Sekvenssi voi olla kromaattinen eli identtisesti transponoitu tai kyseistä moodia (sävelasteikkoa) käyttävä eli diatoninen.
Muusikko (AMK)

**Muusikko (AMK)** on kulttuurialan ammattikorkeakoulututkinnon tutkintonimike. Tutkinto on laajuudeltaan 240 opintopistettä, ja se suoritetaan joko musiikin koulutusohjelmassa tai pop/jazz -musiikin koulutusohjelmassa. Muusikon opinnot kestävät 4 vuotta. Koulutuksen painopisteet ja suuntautumisvaihtoehdot vaihtelevat ammattikorkeakouluittain. Suuntautumisvaihtoehtoja ovat muun muassa kirkkomusiikki ja musiikkidraama.

Tutkinnon suorittaneista tulee ammattimuusikoita, jotka voivat työskennellä orkesteri-, teatteri-, pop- tai jazz-muusikkoina, säestäjinä tai laulajina. Kirkkomusiikin suuntautumisvaihtoehdosta valmistunut voi johtaa seurakunnan musiikkitoimintaa.

## Katso myös
*Musiikkipedagogi (AMK)
*Musiikkialan yliopistotutkinnot

## Aiheesta muualla
*Musiikin koulutusohjelma, muusikko (Opintoluotsi)
*Pop/jazz -musiikin koulutusohjelma, muusikko (Opintoluotsi)
Supertec

**Supertec** oli moottoritoimittaja Formula ykkösissä 1999 ja 2000. Supertecin toimittamat moottorit olivat F1-kausille 1999 ja 2000 päivitettyjä versioita Renault'n suunnittelemista, Mecachromen rakentamista kauden 1998 moottoreista.

Vuonna 1998 Flavio Briatoren yhtiö, Super Performance Competition Engineering, allekirjoitti vuonna 1999 alkavan moottorisopimuksen Mecachromen kanssa. Moottorit julkaistiin Supertecin nimellä. Supertecin moottoreita käytti Williams kaudella 1999, BAR 1999 ja Arrows 2000. Moottoreilla ajettiin kolme palkintosijaa. Benetton nimesi moottorit Playlifeksi.

## Formula 1 -tulokset

## Lähteet
Aavikkotasku

**Aavikkotasku** (*Oenanthe deserti*) on kivitaskulle sukua oleva pieni varpuslintu.

## Koko ja ulkonäkö
Linnun pituus on 14,5–15,5 senttimetriä ja paino 17–23 grammaa, eli kivitaskun kokoinen. Pyrstö on lähes kokonaan musta ja yläperä valkoinen.

## Esiintyminen
Pohjois-Afrikasta ja Lähi-idästä Mongoliaan. Suomessa laji on havaittu hyväksytysti vuoden 2024 loppuun mennessä 32 kertaa, useimmiten loka-marraskuussa.

## Elinympäristö
Aavikkotaskun elinympäristöä ovat aavikkoiset, kallioiset ja pensaikkoiset kuivat maat.

## Lisääntyminen

Lajin pesä sijaitsee kivikossa, kivenkolossa tai vanhassa jyrsijän kolossa. Munia on 4–5, ja naaras hautoo niitä 13–14 päivää.

## Ravinto
Lajin ravintoa ovat valtaosin maassa liikkuvat hyönteiset ja muut selkärangattomat.

## Lähteet

## Aiheesta muualla
* Kangasniemi, Pertti, Kosonen, Lasse, Mäkelä, Rainer & Niemi, Ismo 1984: Aavikkotasku *Oenanthe deserti* Ylöjärvellä. – Lintumies 3.1984 s. 128–130. LYL.
*
Robert Hunter

**Robert C. Hunter** (synt. **Robert Burns**, 23. kesäkuuta 1941 Kalifornia – 23. syyskuuta 2019) oli yhdysvaltalainen runoilija, lauluntekijä, laulaja ja kitaristi. Hän sanoitti ja yhdessä Jerry Garcian kanssa sävelsi merkittävän osan Grateful Dead -yhtyeen tuotannosta. Hän julkaisi myös soololevyjä, runoteoksia ja käänsi maailmanrunoutta englanniksi.

## Varhainen elämä

Hunter syntyi Kaliforniassa Arroyo Grandessa 1941 ja sai nimen **Robert Burns**. Hänen ollessaan 9-vuotias perhe hajosi ja hän joutui asumaan välillä sijaiskodeissa. 11-vuotiaana hän palasi asumaan äitinsä luokse, ja uudeksi sukunimeksi tuli **Hunter** isäpuolen mukaan. Biologiseen isäänsä hän ei pitänyt juurikaan yhteyttä. Vuonna 1973 Rolling Stone -lehti vihjasi Burnsin olevan skotlantilaisen laulunkirjoittajan ja runoilijan Robert Burnsin jälkeläisiä.

## Robert Hunter ja Grateful Dead

Hunter tutustui Jerry Garciaan 1960-luvun alussa, ja he soittivat yhdessä folk- ja bluegrass-yhtyeissä. Tuolloin he eivät kuitenkaan vielä tehneet kappaleita yhdessä, koska ajan hengen mukaisina genre-uskollisina puristeina katsoivat, että folk-muusikoiden tehtävänä on kunnioittaa ja pitää hengissä kansanperinnettä soittamalla ainoastaan vanhoja muiden tekemiä kappaleita.

Varsinainen sävellysyhteistyö Grateful Deadin kanssa alkoi 1967. Runouteen ja huumausaineisiin perehtynyt Hunter lähetti Garcian uudelle yhtyeelle tekstiluonnoksia, jotka bändi sovitti yhteen säveltämiinsä kappaleisiin *Alligator*, *China Cat Sunflower* ja *St. Stephen*. Pian tämän jälkeen syntyi *Dark Star*, jonka Hunter on katsonut olevan ensimmäinen yhtyeen kanssa nimenomaan yhdessä sävelletty kappale.  *Alligator* julkaistiin yhtyeen toisella studio-levyllä *Anthem Of The Sun* (1968). *China Cat Sunflower* ja *St. Stephen* olivat mukana kolmannella studio-levyllä *Aoxomoxoa* (1969) – tällä sekä neljännellä studio-levyllä Workingman's Dead (1970) Hunter oli jo merkitty yhdeksi kirjoittajaksi levyn jokaiseen kappaleeseen. Hän jatkoi yhtyeen pääsanoittajana ja jäsenenä myös kaikilla myöhemmillä levyillä.

Tärkeästä roolistaan huolimatta Hunter ei ollut koskaan Grateful Deadin näkyvä jäsen. Hän ei esiintynyt yhtyeen levyillä, konserteissa tai valokuvissa muutamaa poikkeusta lukuun ottamatta:
* Hunter on yksi Workingman's Dead -levyn kannessa olevista henkilöistä.
* Hunter lausuu ylimääräisen säkeistön ”Dark Star” -kappaleen lyhyen single-version lopussa.

## Lähteet
* 

### Viitteet

## Aiheesta muualla
* Robert Hunter Archive
Karyatidi

**Karyatidi** (, monikossa ) on naishahmoinen patsas (*[[kore (veistos)|kore]]*), joka kannattelee rakennuksen palkistoa pylvään tavoin. Karyatidit olivat tyypillisiä antiikin Kreikan arkkitehtuurissa. Kuuluisimpia ovat Erekhtheionin karyatidit eli Ateenan Akropoliin Erekhteion-temppelin naishahmoiset pylväät. Karyatidit ovat olleet suosittuja myös kertaustyylejä edustavissa rakennuksissa. Esimerkiksi Helsingin Ateneumin fasadia koristavat muusia kuvaavat karyatidit.

Veistostyyppi on saanut nimensä juuri Erekhtheionissa olevista pylväistä. Antiikin aikana niitä kutsuttiin yksinkertaisesti nimellä *korai*, ”neidot”. Nimitys ”karyatidi” sai alkunsa, kun Vitruvius yhdisti Erekhtheionin neidot virheellisesti Lakonian Karyain Artemiin papittariin, joista käytettiin nimitystä *karyatides*. Tätä kautta kaikkia vastaavankaltaisia pylväitä kutsutaan edelleen samalla nimellä.

## Lähteet

## Aiheesta muualla
Alaniemi

**Alaniemi** on kylä Simojoen sekä seututien 924 varrella Simon kunnassa. Se sijaitsee noin 25 kilometrin päässä pohjoiseen Simon liikekeskustasta. Kylä on osa maakunnallisesti arvokasta Huhtalan–Alaniemen kulttuurimaisemaa. Kylässä on noin 200 asukasta. 

Kylä on muodostunut pääasiassa Simojoen eteläiselle rannalle, joen ja Simoskanoja-nimisen pikkujoen yhtymäkohtaan. 

Kylään perustettiin vuonna 1910 Simojokivarren ensimmäinen kansakoulu, Keskijoen koulu. Koulun nimi vaihtui Alaniemen kouluksi vuonna 1948, ja se lakkautettiin 1993 yhdessä Pömiön koulun kanssa. Entisen Alaniemen koulun tiloissa toimii nykyisin Alaniemen luontokeskus. Alaniemelle perustettiin vuonna 1905 Lapin maakunnan ensimmäinen osuuspankki. Alaniemellä toimi lukuisia pieniä kauppoja, viimeisin lopetti toimintansa vasta vuonna 2010. Alaniemen entisiä nimiä ovat Keskijoki ja Alakärppä, joista jälkimmäistä käytetään yhä yleisesti. 

## Lähteet

## Kirjallisuutta
* Huhtala, Helena: *Elethin sitä ennenki. Alaniemen kylän vaiheista osana suomalaista yhteiskuntaa, asutuksen alusta 1920-luvulle.* Omakustanne, 2011. ,
Ryan Donowho

**Ryan Wayne Donowho** (s. 20. syyskuuta 1980, Houston, Texas) on yhdysvaltalainen näyttelijä ja muusikko. 

Donowho muutti Texasista Brooklyniin, New Yorkiin. Brooklynissä hän on soittanut kaduilla ja pienissä baareissa. Ryanin isän nimi on Wayne, joka on myös Ryanin toinen nimi. Donowholla on isoveli Matthew. 
Donowho on näytellyt ainakin O.C.:ssä ja elokuvissa nimeltä Koti maailman laidalla ja Bandslam.
Aachenin tuomiokirkko

**Aachenin tuomiokirkko** eli Aachenin katedraali () on Saksan Aachenissa sijaitseva Pohjois-Euroopan vanhin katedraali. Kaarle Suuri rakennutti itselleen Aacheniin palatsin ja siihen Einhardin johdolla suuren kappelin, joka on karolingisen arkkitehtuurin tunnetuin muistomerkki. Palatsista on jäljellä vain tämä kappeli, josta tuli myöhemmin tuomiokirkko. Kappeli rakennettiin vuosina 793–813. Kaarle Suuri kuoli 814, ja hänet haudattiin omaan kirkkoonsa.

Nykyisen muotonsa katedraali on saanut vähitellen yli tuhannen vuoden kuluessa. Sen ytimessä on Kaarle Suuren palatsin kappeli. Tuomiokirkon nykyisiin rakenteisiin verrattuna se näyttää varsin pieneltä, mutta valmistuessaan se oli Alppien pohjoispuolen suurin muurattu kupoli.

Aachenin katedraali on Unescon maailmanperintökohde. Katedraali on kuulunut Unescon maailmanperintöluetteloon vuodesta 1978 lähtien.

## Historia
Tuomiokirkko oli kuudensadan vuoden ajan (936–1531) Pyhän saksalais-roomalaisen keisarikunnan hallitsijoiden kruunauspaikka. Goottilaisella kaudella katedraalia laajennettiin, jotta pyhiinvaeltajien joukot mahtuivat sisään. Laajennusosa vihittiin käyttöön Kaarle Suuren kuoleman 600-vuotisjuhlallisuuksissa.

## Aarrekammio

Aachenin tuomiokirkon aarrekammiossa on monia myöhäisklassisia, karolinginisia ja ottolaisia sekä taide- että kirkkohistoriallisesti merkittäviä aarteita. Eräs näistä on Lotharin risti, joka valmistettiin Otto III:n tilauksesta n. vuonna 1000. Risti on puoli metriä korkea, ja se on tehty kullasta, filigraanista, jalokivistä ja cloisonné-emalista. Lisäksi ristiin on upotettu antiikin aikaisia gemmoja: sivussa oleva kuvaa kolmea sulotarta, kun taas keskellä oleva kamee kuvaa keisari Augustusta. Tapa koristella risti juontaa juurensa Ilmestyskirjasta, jonka mukaan taivaallinen Jerusalem tullaan rakentamaan jalokivistä, minkä myötä Rooman ensimmäinen kristitty kreisari Konstantinus otti tunnuksekseen jalokivikoristeisen ristin ().

## Lähteet
Musiikkipedagogi (AMK)

**Musiikkipedagogi (AMK)** on kulttuurialan ammattikorkeakoulututkinnon tutkintonimike. Musiikkipedagogin koulutus on laajuudeltaan 240 opintopistettä, ja opinnot kestävät 4 vuotta. Musiikkipedagogiksi valmistutaan joko klassisen musiikin koulutusohjelmasta, kansanmusiikin koulutusohjelmasta tai rytmimusiikin koulutusohjelmasta.

Tyypillisiä suuntautumisvaihtoehtoja ovat soitonopetus, laulunopetus, musiikin teoria, varhaisiän musiikkikasvatus ja musiikkiteknologian opetus. Musiikkipedagogin tutkinnon suorittaminen antaa kelpoisuuden musiikkioppilaitoksen opettajan virkaan (taiteen perusopetuksen laaja oppimäärä). Musiikkipedagogi voi työskennellä myös kuntien opetus- ja kulttuuritoimen eri tehtävissä (vapaa sivistystyö) sekä ammatillisen toisen asteen opettajana. Tutkinto ei kuitenkaan anna pätevyyttä peruskoulujen ja lukioiden musiikinopettajan virkaan, johon vaaditaan ylempi korkeakoulututkinto musiikkikasvatus-aineesta. Musiikkikasvatusta voi Suomessa opiskella Sibelius-Akatemiassa, Jyväskylän yliopistossa ja Oulun yliopistossa.

## Katso myös

*Muusikko (AMK)
*Musiikkitiede (Yliopisto)

## Aiheesta muualla

*Musiikin koulutusohjelma, musiikkipedagogi (Opintoluotsi)
*Pop/jazz -musiikin koulutusohjelma, musiikkipedagogi (Opintoluotsi)
Muhammad ibn Arafa

**Muhammad ibn Arafa**, tai **Ben Aarafa** (1889–1976) oli Marokon sulttaanin Muhammad V:n kaukainen sukulainen, jonka ranskalaiset viranomaiset asettivat Marokon valtaistuimelle vuonna 1953. 

Ibn Arafa luopui kruunusta vuonna 1955. Vastalauseet Muhammad ibn Arafaa vastaan auttoivat Marokon itsenäistymistä. Muhammad ibn Arafa kuoli Ranskassa vuonna 1976.
Yksikköympyrä

**Yksikköympyrä** on suorakulmaisessa koordinaatistossa ympyrä, jonka säde on 1 ja jonka keskipiste sijaitsee origossa. Sille käytetään toisinaan merkintää *S*1 (vrt. yksikköpallo *S*2). Yksikköympyrän kehäpisteet toteuttavat yhtälön x^2 + y^2 = 1 \,.

Yksikköympyrää käytetään usein trigonometristen funktioiden määrittämiseen. Tämä perustuu siihen, että kun yksikköympyrästä valitaan tietty piste ja siihen piirretään keskipisteestä viiva, josta taas piirretään kohtisuora viiva x-akselille, saadaan suorakulmainen kolmio, jonka x-akseli on kulman kosini ja y-akseli kulman sini. 

Yksikköympyrää vastaava kolmiulotteinen yleistys on yksikköpallo.

## Lähteet

## Aiheesta muualla

*Opetusvideoita aiheesta Opetus.tv-sivustolla
Mohammed V:n kansainvälinen lentoasema

**Mohammed V:n kansainvälinen lentoasema**  () on lentoasema Marokossa 30 kilometriä kaakkoon Casablancasta. Lentoasemalla on käytössään kaksi kiitotietä, jotka molemmat ovat pituudeltaan 3 720 metriä ja leveydeltään 45 metriä. Lentoasema on nimetty Marokon entisen hallitsijan, Muhammad V:n mukaan. Vuonna 2022 lentoaseman kautta kulki 7,6 miljoonaa matkustajaa.

Lentoasema toimii solmukohtana kahdelle lentoyhtiölle, Royal Air Marocille ja Jet4youlle. Lisäksi lentoasemalta lentävät muun muassa Air France, Alitalia ja Lufthansa.

## Lentoyhtiöt ja kohteet

### Terminaali 1
Terminaali 1 on suljettu korjaustöiden vuoksi.

### Terminaali 2
*Aigle Azur (Pariisi)
*Air Algérie (Alger)
*Air France (Lyon, Paris, Marseille)
*Air Malta (Catania, Luqa)
*Alitalia (Milano, Rooma)
*Brussels Airlines (Bryssel)
*Clickair (Barcelona)
*easyJet (Lyon, Madrid, Pariisi)
*EgyptAir (Kairo)
*Emirates (Dubai)
*Etihad Airways (Abu Dhabi)
*Jet4you (Bologna, Bryssel, Pariisi, Lyon, Marseille, Milano, Toulouse)
*Iberia (Madrid, Valencia)
**operaattorina Air Nostrum
*Jetairfly (Bryssel)
*Libyan Airlines (Tripoli)
*Lufthansa (Frankfurt)
*Mauritania Airways (Nouakchott)
*New Axis Airways (Marseille)
*Qatar Airways (Doha, Tripoli)
*Regional Air Lines (Agadir, Al Hoceima, Errachidia, Essaouira, Goulimime, Las Palmas, Lissabon, Malaga, Marrakech, Nador, Oujda, Sevilla, Tangier, Tan Tan, Valencia, Villa Cisneros)
*Royal Air Maroc (Abidjan, Accra, Algier, Agadir, Bamako, Barcelona, Beirut, Bologna, Bordeaux, Brazzaville, Bryssel, Conakry, Cotonou, Kairo, Dakhla, Dakar, Douala, Errachidia, Essaouira, Fez, Freetown, Geneve, Istanbul, Jedda, Kinshasa, Laayoune, Lagos, Lontoo, Libreville, Lille, Lissabon, Lome, Lyon, Madrid, Malabo, Malaga, Marseille, Monrovia, Mulhouse, Marrakech, Montpellier, Nantes, Niamey, Nizza, Nouakchott, Ouagadougou, Ouarzazate, Oujda, Pariisi, Riad, Strasbourg, Sevilla, Tangier, Tripoli, Tunis, Toulouse, Yaounde, Valencia, Zürich)
*Saudi Arabian Airlines (Algier, Jedda, Riad)
*Syrian Arab Airlines (Damaskos)
*TAP Portugal (Lissabon)
**operaattorina Portugália
*Tunisair (Tunis)
*Turkish Airlines (Istanbul)

### Terminaali 3
*MyAir (Milano, Venetsia)
*Royal Air Maroc (Amsterdam, Bologna, Düsseldorf, Frankfurt, Milano, Montréal, New York, Rooma, Torino)

### Rahtilentoyhtiöt
*Air France Cargo
*DHL Airways
*FedEx
*Royal Air Maroc Cargo
*UPS

## Arvostelu
Vuonna 2018 kansainvälinen lentokenttäjärjestö ACI () luokitteli Mohammed V:n kansainvälisen lentoaseman kolmen parhaimman Afrikan mantereella toimivan joukkoon. Asiakaspalveluihin kuuluneiden ostosmahdollisuuksien, ravintoloiden ja lentokentän odotustilojen () osalta lentoasema sai yli 50&nbsp;000 matkustajalle tehdyn eDreams -kyselyn perusteella huonoimmat arvosanat (3,19–3,21 tähteä viidestä). 

## Lähteet

## Aiheesta muualla

*Virallinen kotisivu
Jorma Ikävalko

**Jorma Ikävalko** (7. marraskuuta 1918 Viipuri &ndash; 19. joulukuuta 1987 Vantaa) oli suomalainen laulaja, kitaristi, lauluntekijä ja näyttelijä. 

Viipurin Kolikkoinmäessä syntynyt Ikävalko oli 1950-luvun alussa osa suomalaista rillumarei-buumia laulaen levylle *[[Säkkijärven polkka|Säkkijärven polkan]]* (1953) sekä useita Toivo Kärjen sävellyksiä kuten  *[[Siirtolaisen muistoja]]* (1950, san. Eino Kettunen), *Hevosmiesten polkka* (1950, san. Eino Kettunen) ja  *[[Rumarellumarillumarei]]*  (1953, san. Reino Helismaa) .   Kolmikko Ikävalko, Reino Helismaa ja Esa Pakarinen olivat mukana elokuvissa *[[Rovaniemen markkinoilla]]* (1951) ja *[[Hei, rillumarei!]]* (1954). Ikävalkon osalta rillumareikausi niin levytysten kuin filmiroolienkin suhteen kuitenkin varsin lyhytaikaiseksi ja musiikkikiertueetkin loppuivat, kun sekä Helismaa että Pakarinen keskittyivät entistä enemmän elokuvantekoon. 1960-luvulla Ikävalko siirtyi töihin Fazerin makeistehtaalle Vantaalla, jossa hän olikin eläkeikään asti.

Lauluntekijänä Ikävalkon tunnetuin kappale on Erkki Junkkarisen esittämä "Hopeahääpäivänä" (ensilevytys vuonna 1952).

Timo Koivusalon elokuvassa  *[[Kulkuri ja joutsen (elokuva)|Kulkuri ja joutsen]]* (1999) Ikävalkoa esittää Ilkka Koivula.

Timo Kokon kirjoittama Jorma Ikävalkon elämäkerta *Viipurin Sorvalista Rovaniemen markkinoille - Viihdetaiteilija Jorma Ikävalkon ura ja elämä* ilmestyi vuonna 2011 Moreenin kustantamana. Ikävalko on haudattu Helsingin pitäjän kirkon hautausmaalle Vantaalle.

## Lähteet

## Aiheesta muualla

* Ikävalko Populaarimusiikin museon tietokannassa
*
Carved in Stone (Vince Neilin albumi)

__NOTOC__
**Carved in Stone** on Mötley Crüen laulajana maineeseen nousseen laulaja Vince Neilin sooloalbumi joka ilmestyi 1995. Neilin ensimmäisen soololevyn *[[Exposed (Vince Neilin albumi)|Exposedin]]* oltua tyylillisesti lähellä Crüen kahta viimeisintä albumia, *Carved In Stone* on äänimaisemaltaan kaukana tästä. Sanoitukset ovat tummempia ja pohdiskelevampia, kappaleet ovat hitaampia ja glam metal -ilottelun tilalla on industrial- sekä grunge-vaikutteita. Levyn yhdeksäs kappale on uusi versio Iggy Popin ja David Bowien klassisesta sävellyksestä ”Lust for Life”. Vince Neil omisti albumin kuolleelle ystävälleen Charlie Minorille.

## Kappaleet
*"Breakin' In The Gun" (Neil-Fredriksen-King-Simpson) - 3.53
*"The Crawl" (Neil-Fredriksen-Woods-Crane-Foxx-King-Simpson) - 4.17
*"One Way" (Neil-Fredriksen-King-Simpson) - 3.51
*"Black Promises" (Neil-Fredrikwsen-Foxx-Crane-Woods) - 4.52
*"Writing On The Wall" (Neil-Fredriksen-Crane-Foxx-Woods-King-Simpson) - 4.51
*"Make U Feel" (Neil-Fredriksen-King-Simpson) - 4.02
*"One Less Mouth To Feed" (Neil-Fredriksen-King-Simpson-Reinhardt) - 3.36
*"Find a Dream" (Neil-Fredriksen-King-Simpson) - 4.55
*"Lust for Life" (Pop-Bowie) - 3.57
*"The Rift" (Woods-Christian-Fredriksen) - 3.53
*"25 or 6 to 4" (Robert Lamm - James Pankow) - 4.37

## Yhtye
*Vince Neil - laulu (+ basso 'Lust for Lifella')
*Robbie Crane - basso
*Vikki Foxx - rummut
*Brent Woods - kitarat

### Muut muusikot
*Dave Marshall
*Michael Thompson
*Sonny Reinhardt
*Dino Saldo
*Tim Landers
*Walker Barnard

### Taustalaulajat
*Marti Fredriksen
*Dave Amato
*Dee Dee Belson

## Tuotanto
*Tuottajat: The Dust Brothers (paitsi "25 or 6 to 4", jonka Neil tuotti)
*Äänitys Matthew Spindel, seuraavissa paikoissa:
::Cornerstone Recorders (Chatsworth, CA, Yhdysvallat)
::The Record Plant (Hollywood, CA)
::NRG Recording Services (North Hollywood, CA)
::Conway Recording (Los Angeles, CA)
::Crystal Clear Sound (Dallas, TX)
::Exposur Sound (Malibu, CA)
::PCP Lass (Los Angeles, CA)
*Miksaus Mike Fraser The Record Plantilla
*Masterointi Stephen Marcussen Precision Masteringilla
*Teknikot: Robert Long, Johnney Dibiene, John Cromer, Ron Grinel, Chad Taylor

## Lähteet
Espoon Telinetaiturit

**Espoon Telinetaiturit ry** (EsTT) on vuonna 1978 perustettu, espoolainen voimistelulajien erikoisseura. Sen toiminnassa on vuosittain noin 1&nbsp;400 lasta, nuorta ja aikuista. EsTT toimii pääasiassa Espoon Tapiolassa sijaitsevassa Tuulimäen väestönsuojassa, mutta viikoittaisia trampoliiniryhmiä pidetään Vanttilan koululla. Telinevoimisteluryhmiä pidetään myös Jalavapuiston, Rastaalan sekä ja Laurinlahden kouluilla.

Vuoden 2013 alussa avattiin myös Tapiolan Vesiputoustalossa oma sali, jossa harjoittelevat pääasiassa alle 10-vuotiaiden harrasteryhmät.

## Aiheesta muualla
*Kotisivut
KH Group

**KH Group Oyj** (vuoteen 2023 Sievi Capital Oyj  ja sitä ennen Scanfil) on suomalainen sijoitusyhtiö. Se syntyi 1.1.2012, kun tietoliikenne- ja elektroniikkateollisuuden sopimusvalmistaja ja järjestelmätoimittaja Scanfil Oyj jakautui sopimusvalmistusta harjoittavaksi uudeksi Scanfil Oyj:ksi ja sijoitustoimintaa harjoittavaksi Sievi Capital Oyj:ksi.

## Historia
Sievi Capitalin edeltäjän Scanfilin perusti Jorma J. Takanen vuonna 1976 Sievissä. 1990-luvulla yrityksen liikevaihto kasvoi nopeasti 5 miljoonasta eurosta 220 miljoonaan euroon. 2000-vuosikymmenellä Scanfil laajeni ulkomaille ja listautui Helsingin pörssiin 24. toukokuuta 2000.  

Vuonna 2012 entinen Scanfil Oyj jakaantui kahdeksi yritykseksi, joista uusi Scanfil Oyj jatkaa elektroniikan sopimusvalmistajana ja sijoitusomaisuus siirtyi Sievi Capitaliin.  

Sievi Capital osti 30.9.2014 Finelcomp Oy:n koko osakekannan. Finelcomp Oy on suomalainen sähkökeskuskoteloiden valmistaja, jonka pääkonttori sijaitsee Outokummussa. 

Sievi Capital Oyj:n suurin omistaja oli pitkään Jorma J. Takanen perheineen perheyhtiö Jussi Capital Oy:n kautta. Vuonna 2021 Jussi Capital myi omistuksensa Preato Capitalille. 

Elokuussa 2021 Sievi Capital suunnitteli yhdistymistä Boreon kanssa, mutta yhdistyminen peruttiin Sievi Capitalin osakkeenomistajien riittämättömän tuen vuoksi.

Yhtiö muutti nimensä KH Groupiksi toukokuussa 2023. Uuden strategiansa mukaan se muuttaa liiketoimintansa sijoittajasta omistajaksi ja keskittyy KH Koneiden kehittämiseen ja luopuu muista liiketoiminta-aloistaan. 

## Omistukset
Yhtiöllä on ollut sijoituksia useissa yrityksissä, kuten Kitron Asa (omistusosuus 18.2.2016 33,0&nbsp;%), Efore Oyj (21,8&nbsp;%) ja Apetit Oyj (10,1&nbsp;%), sekä listaamattomia osakkuusyhtiöitä kuten IonPhasE Oy (35,8&nbsp;%) ja Panphonics Oy (40&nbsp;%).Tällä hetkellä (2023) KH Group on omistajana Indoor Groupissa, KH Koneet Groupissa, HTJ Groupissa ja Nordic Rescue Groupissa.

## Lähteet
Asetonitriili

**Asetonitriili** on orgaaninen yhdiste (nitriili), joka on helposti syttyvää, palavaa huoneenlämmössä (20&nbsp;°C) olomuodoltaan väritöntä, kirkasta nestettä, jolla on eetterin kaltainen haju. Sen kemiallinen kaava on C2H3N ja rakennekaava on CH3CN. Asetonitriilistä käytetään myös nimityksiä *metyylisyanidi*, *syaanimetaani*, *etaaninitriili* ja *metaanikarbonitriili*.

Asetonitriilin moolimassa on 41,0&nbsp;g/mol, sulamispiste −46&nbsp;°C, kiehumispiste 82&nbsp;°C, suhteellinen tiheys 0,8&nbsp;g/cm3, hajukynnys 40–170&nbsp;ppm, sekoittuu veteen, leimahduspiste 12,8&nbsp;°C (c.c.), itsesyttymislämpötila 524&nbsp;°C ja CAS-numero 75-05-8. Aine liukenee hyvin asetoniin, eetteriin, etanoliin, etyleenikloridiin, hiilitetrakloridiin, kloroformiin ja moniin tyydyttymättömiin hiilivetyihin.

Asetonitriili on rakenteeltaan yksinkertaisin orgaaninen nitriili. Sitä käytetään usein liuottimena epäorgaanisille että orgaanisille yhdisteille ja polymeereille, kemikaalien puhdistuksessa ja laboratoriokemikaalina sekä kuljettimena nestekromatografiassa. Asetonitriiliä käytetään myös  lääkevalmisteiden, hajuvesien, synteettisten kuitujen ja muiden kemikaalien valmistuksessa. Asetonitriiliä syntyy esimerkiksi  akryylinitriilin valmistuksen sivutuotteena. Asetonitriili hajoaa hitaasti emäksisessä ja happamassa vedessä, jolloin muodostuu ammoniakkia ja etikkahappoa.

Asetonitriili on hyvin haihtuvaa ja sen höyry muodostaa ilman kanssa helposti lämmön, kipinöiden ja liekkien vaikutuksesta syttyvän seoksen. Aineen höyry on ilmaa raskaampaa, sillä asetonitriilin suhteellisen höyry-ilma-seoksen tiheys 20&nbsp;°C:n lämpötilassa (ilma = 1) on 1,04.

## Ympäristö- ja terveysvaikutukset
Lyhytaikainen altistus aineelle ärsyttää silmiä, ihoa ja hengitysteitä. Asetonitriili on terveydelle haitallista.

## Lähteet

## Aiheesta muualla

*Asetonitriilin käyttöturvallisuustiedote, Sigma Aldrich, viitattu 26.12.2014.
*
*Asetonitriilin OVA-ohje 
*Tukes, Kemikaalien EU-riskinarviointi ja -vähennys: Asetonitriili  (pdf)
*ChemBlink: Acetonitrile
The House of Atreus

**The House of Atreus** voi viitata seuraaviin kahteen Virgin Steelen albumiin:

*The House of Atreus Act I ilmestyi 1999
*The House of Atreus Act II ilmestyi 2000
Kimppupilari

**Kimppupilari** on kannatinpilari, joka koostuu ydinpylväästä ja sen ympärille sommitelluista puoli- tai kolmeneljännespylväistä. Kimppupilari on yleinen romaanisessa- tai goottilaisessa arkkitehtuurissa. 

## Lähteet